เมื่อวันที่16/01/63 หนูมีเพศสัมพันธ์กับแฟน แฟนใส่ถุงยางค่ะ แต่ถุงยางแตก มารู้ตัวอีกทีก็ตอนที่แฟนเสร็จแล้ว หลั่งในไปเยอะพอสมควร แฟนชักออกมาก่อน หลังจากนั้นหนูก็ไปฉี่ออกและนั้งอยู่แบบนั้นสักพักให้อสุจิมันไหลออกมา (อ่านมาจากในเน็ต) คือเรากังวลมากเลยซื้อยาคุมฉุกเฉินมากิน กินภายใน 30 นาที เดือนที่แล้วประจำเดือนมา 16/12/62 ถึง 20/12/62 ไม่แน่ใจว่ามาวันที่16 หรือ 15 หลังกินยาคุมฉุกเฉินไป 7 วัน มีอาการเวียนหัวจะอวก มีตกขาวค่อนข้างเยอะใน2-3วันแรก แต่ตอนนี้มีแค่อาการคัดเต้านม เวียนหัว มีตกขาวปกติ อาการเหมือนประจำเดือนกำลังจะมาแต่ไม่มาสักที รู้ว่าต้องรอดูอีกสักพัก แต่ตอนนี้กังวลและกลัวมากเลยคะ หนูจะท้องไหมคะ ประจำเดือนมาทุกเดือนค่ะ แต่ไม่ค่อยตรงรอบ แต่ครั้งนี้มันเลื่อนมาเยอะเกินเครียดมาก
สวัสดีครับ การมีเพศสัมพันธ์แบบไม่ได้ป้องกัน โอกาสทำให้ตั้งครรภ์ก็ยังเป็นไปได้ครับ เพราะตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงครับหากไม่ใช้ถุงยางอนามัย หรือ ยาคุมกำเนิดแบบแผง 21 เม็ด ทางเลือกที่เหลือก็มีเพียงการรับประทานยาคุมกำเนิดใน 72 ชั่วโมง แต่อย่างไรก็ดี พึงระวังว่าไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน และเกิดอาการปวดเวียนศีรษะดังกล่าว นอกจากนี้ ยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัย แนะนำให้ใช้ถุงยางอนามัย หรือ ยาคุมกำเนิดแบบแผง จะมีประสิทธิภาพมากกว่าครับ นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับณ ตอนนี้ ขอแนะนำให้สังเกตประจำเดือนในรอบนี้ หากประจำเดือนมาช้า แนะนำให้ใช้ชุดตรวจการตั้งครรภ์เพื่อความแน่ใจครับ